Държавен вестник, бр. 70, 2010 г., стр. 13

БРОЙ  70	
Д Ъ Р Ж А В Е Н  В Е С Т Н И К 	
СТР.  13  
книги и документация по Програмата в съот-
ветствие с общоприетите счетоводни стандарти 
в Държавата-домакин. Счетоводните книги и 
документация по Програмата се съхраняват от 
Главния получател най-малко три години след 
датата на последното плащане по това Спора-
зумение или за толкова по-дълъг период, ако е 
необходимо, колкото се изисква за разрешаване 
на предявени искове или запитвания при одити, 
или ако това е поискано от Глобалния фонд.
(б) Одити на Главния получател. Главният 
получател провежда годишни финансови одити 
за приходите и разходите по Програмата, про-
ведени от независим одитор. Първият период, 
подлежащ на одит, ще бъде първата приклю-
чена фискална година на Главния получател 
(посочена в графа 11 от заглавната част на това 
Споразумение). Ако обаче краят на първата 
такава фискална година е по-малко от шест 
месеца след Началната дата на Фаза 1, първият 
одитиран период ще бъде от Началната дата 
на Фаза 1 до края на втората фискална година. 
(в) Независим одитор. Не по-късно от три 
месеца след Началната дата на Фаза 1 Глав-
ният получател уведомява Глобалния фонд за 
независимия одитор, който той е избрал за 
извършване на годишните одити, упоменати в 
алинея (б) на този член. Окончателният избор 
на независим одитор и условията на работата 
му подлежат на одобрение от Глобалния фонд, 
като това се осъществява не по-късно от шест 
месеца след Началната дата на Фаза 1.
(г) Одити на Подполучатели. Главният 
получател осигурява провеждането на годиш-
ни одити на приходите и разходите на всеки 
Подполучател на средства от Безвъзмездната 
помощ. Във връзка с това изискване Главният 
получател представя пред Глобалния фонд план 
за одити на Подполучатели не по-късно от шест 
месеца след Началната дата на Фаза 1 и копие 
от всички проведени одити на Подполучатели. 
Първият период на одит за Подполучатели е не 
по-късно от първия период на одит, приложим 
по подточка (б) по-горе.
(д) Отчети за одитите. Главният получател 
предоставя на Глобалния фонд отчет за всеки 
един одит, организиран от Главния получател 
или Подполучател в съответствие с този член, 
не по-късно от шест месеца след края на пе-
риода, за който се извършва одитът.
(е) Одит от страна на Глобалния фонд. Гло-
балният фонд си запазва правото самостоятелно 
или чрез посредник (като използва средства 
от Безвъзмездната помощ или други налични 
ресурси за тази цел) да извърши одитите, изис-
квани по това Споразумение, и/или да направи 
финансов преглед, разследващ одит или оценка, 
или да предприеме други действия, които счита 
за необходими, за да осигури отчетността на 
средствата по Безвъзмездната помощ от стра-
на на Главния получател и Подполучателите 
и да осъществи мониторинг на спазването на 
условията на настоящия договор от страна на 
Главния получател. Главният получател съ-
трудничи и гарантира, че Подполучателите по 
Програмата сътрудничат на Глобалния фонд 
и неговите представители при провеждането 
на такива прегледи, одити, оценки и други 
подобни дейности. 
(ж) Право на достъп. Главният получател 
позволява или осигурява на упълномощени 
представители на Глобалния фонд, негови по-
средници или друго трето лице, упълномощено 
от Глобалния фонд, достъп по всяко време до: 
(i) Счетоводните книги и документация по 
Програмата или друга документация, отнася-
щи се до Програмата, които се съхраняват от 
Главния получател; (ii) помещенията на Глав-
ния получател или Подполучател, където се 
съхраняват Счетоводни книги и документация 
по Програмата или се извършват дейности по 
Програмата; (iii) други обекти, където се дър-
жи документация, свързана с Програмата, или 
се извършват дейности по Програмата; и (iv) 
целия персонал на Главния получател и/или 
Подполучатели на средства от Безвъзмездната 
помощ. Главният получател осигурява неговите 
споразумения с Подполучатели да включват 
права на достъп на Глобалния фонд по тази 
подточка.
(з) Уведомление. Главният получател уведо-
мява своевременно Глобалния фонд в писмена 
форма за одит или разследваща проверка, 
свързана с дейностите на Главния получател 
или на Подполучател.
Член 14. Подполучатели
Съгласно настоящото Споразумение Глав-
ният получател може от време на време да 
предоставя средства от Безвъзмездната помощ 
на други организации или да извършва преки 
плащания на трети лица от името на други 
организации за извършване на дейности по 
Програмата („подполучатели“), при условие 
че Главният получател:
(а) оценява капацитета на всеки Подполу-
чател да изпълнява дейности по Програмата и 
да се отчита по тях, предоставя така направе-
ните оценки на Глобалния фонд при поискване 
и избира всеки Подполучател въз основа на 
положителна оценка на капацитета на същия 
Подполучател да изпълнява дейности по Про-
грамата, които са му възложени, по прозрачен 
и документиран начин;
(б) сключва Споразумение за предоставяне 
на безвъзмездна помощ с всеки Подполучател, 
което поражда задължения на Подполучателя 
към Главния получател, които са принципно 
еквивалентни на тези на Главния получател по 
това Споразумение и които са разработени с 
цел да улеснят спазването от страна на Глав-
ния получател на условията на настоящото 
Споразумение. Тези задължения включват, но 
не се ограничават само до изискването всеки 
Подполучател да използва средствата от без-
възмездната помощ единствено за целите на 
Програмата, но и да полага всички разумни 
усилия, за да гарантира, че средствата от без-